4)

Lisatakse järgmised artiklid: „Artikkel 11a Teatavates piirkondades, sügavustes või teatavate püügivahenditega kasutatud püügikoormuse arvestusest väljajätmine 1. Liikmesriigid võivad laeva püügireisi kestel kasutatud püügikoormuse arvestusest välja jätta, kui on täidetud üks alljärgnevatest tingimustest : [ME 9] a) asjaomase laeva kogu püügitegevus kõnealusel püügireisil toimub väljaspool tursa levikualasid, mille loetelu on koostatud lõike 2 kohaselt; või b) asjaomase laeva kogu püügitegevus kõnealusel püügireisil toimub rohkem kui 300 m sügavuses; või c) kõnealuse püügireisi jooksul kasutab asjaomane kalalaev ainult ühte liiki laeval olevaid reguleeritud püügivahendeid, mis on kantud lõike 2 kohasesse loetelusse ; kui püügireisi jooksul on laeval ka teist liiki püügivahendeid, peavad need olema stoovitud vastavalt määruse (EÜ) nr 1224/2009 artiklile 47 . [ME 10] 2. Tuginedes liikmesriikide poolt vastavalt lõikele 3 esitatud andmetele ning kooskõlas teadusliku nõuandega, koostab nõukogu loetelu aladest, mis on väljaspool tursa levikualasid, ning loetelu püügivahenditest, mille tehnilistest omadustest tulenevalt on tursa osakaal kogusaagi kaalust vähem kui 1,5 %. Kui ühe liikmesriigi esitatud püügivahend või -piirkond on heaks kiidetud, on teistel liikmesriikidel võimalik neid kasutada. [ME 11] 3. Liikmesriigid esitavad asjakohased andmed, mis võimaldavad komisjonil hinnata, kas teatav ala või püügivahend peaks olema hõlmatud lõikes 2 osutatud alade või püügivahendite loeteluga. 4. Komisjon võib vastu võtta rakendusaktid, mis sätestavad lõike 3 kohase teabe komisjonile edastamise korra ja vormi üksikasjalikud eeskirjad. Rakendusaktid võetakse vastu artiklis 32 osutatud menetluses. Artikkel 11b Lähtetaseme kohandamine maksimaalse lubatud püügikoormuse arvutamiseks 1. Artikli 11a lõikes 1 osutatud püügikoormus, mida kasutati artikli 12 lõike 2 punktis a osutatud lähtetaseme kehtestamiseks, arvatakse käesoleva artikli kohaselt lähtetasemest maha. 2. Liikmesriigid esitavad komisjonile taotlused lähtetaseme lõike 1 kohaseks kohandamiseks iga aasta 31 . detsembriks . [ME 12] 3. Kohandatud lähtetaset kasutatakse asjaomase püügikoormuse rühma maksimaalse lubatud püügikoormuse ümberarvutamiseks, kohaldades kava jõustumisest alates kohaldatavaid iga-aastaseid protsentuaalseid kohandusi. 4. Artiklis 11a osutatud püügikoormuse arvestusest väljajätmist võib asjaomase püügikoormuse rühma suhtes kohaldada üksnes siis, kui maksimaalne lubatud püügikoormus on käesoleva artikli kohaselt ümber arvutatud. 5. Komisjon võib vastu võtta rakendusaktid, mis sätestavad lõike 2 kohaste taotluste komisjonile edastamise korra ja vormi üksikasjalikud eeskirjad. Rakendusaktid võetakse vastu artiklis 32 osutatud menetluses. Artikkel 11c Täielikult dokumenteeritud kalapüügi alastes katsetustes osalevate laevade väljajätmine 1. Liikmesriigid võivad laeva kasutatud püügikoormuse jätta püügikoormuse reguleerimise korra kohaldamisalast välja, kui kõnealune laev osaleb täielikult dokumenteeritud kalapüügi alastes katsetustes, kus arvestatakse kvoodist maha kogu tursasaak, sealhulgas tagasiheide. 2. Lõike 1 kohaldamisel kohandavad liikmesriigid artikli 12 lõike 1 kohaselt asjaomase püügikoormuse rühma puhul kehtestatud maksimaalset lubatud püügikoormust. Komisjon võtab vastu rakendusaktid, mis sätestavad esimeses lauses osutatud maksimaalselt lubatud püügikoormuse kohandamise üksikasjalikud tingimused. Nimetatud rakendusaktid võetakse vastu kooskõlas artiklis 32 osutatud menetlusega . [ME 13] 3. Liikmesriigid teavitavad komisjoni lõike 2 kohaselt tehtud kohandustest maksimaalses lubatud püügikoormuses. Teatis hõlmab välja jäetud laevade üksikasju ning maha arvatud püügikoormuse mahtu nii koond- kui ka laeva tasandil. [ME 14] 5. Komisjon võib vastu võtta rakendusaktid, mis sätestavad lõike 3 kohase teatise vormi ja teatamise menetluse üksikasjalikud eeskirjad. Rakendusaktid võetakse vastu artiklis 32 osutatud menetluses. Artikkel 11d Varasemaid väljajätmisi puudutavad meetmed [ME 15] Erandeid püügikoormuse reguleerimise korra kohaldamisest, mis olid juba jõus enne … (6), kohaldatakse jätkuvalt kuni on täidetud tingimused, mille alusel kõnealused erandid tehti. Liikmesriigid esitavad komisjonile igal aastal vastava teabe, mis võimaldab hinnata, kas kõnealused tingimused on jätkuvalt täidetud.”[ME 16] (6) Käesoleva määruse jõustumise kuupäev. "